SK
17.3.2023
Úradný vestník Európskej únie
L 79/149
iv) mať pri vstupe do priestorov a budov, v ktorých sa držia ošípané, vhodné priestory na výmenu obuvi a odevu; v) byť primerane chránené pred hmyzom a kliešťami, ak to vyžaduje príslušný orgán dotknutého členského štátu na základe posúdenia rizika prispôsobeného špecifickej epidemiologickej situácii afrického moru ošípaných v danom členskom štáte; h) mať oplotenie neprekonateľné pre ošípané aspoň v priestoroch, v ktorých sú ošípané držané, a v budovách, v ktorých sa drží krmivo a podstielka, s cieľom zabezpečiť, aby držané ošípané, ich krmivo a stelivo neprišli do kontaktu s neoprávnenými osobami, prípadne s inými ošípanými; i) musí byť zavedený plán biologickej bezpečnosti schválený príslušným orgánom dotknutého členského štátu s prihliadnutím na profil zariadenia a vnútroštátne právne predpisy; v prípade potreby musí tento plán biologickej bezpečnosti obsahovať aspoň: i)
zriadenie „čistých“ a „špinavých“ priestorov pre zamestnancov, ktoré zodpovedajú typológii daného zariadenia, ako sú šatne, sprchy, jedáleň atď.;
ii)
zavedenie a prípadne preskúmanie logistických opatrení na vstup nových držaných ošípaných do zariadenia;
iii)
postupy čistenia a dezinfekcie zariadení, dopravných prostriedkov, vybavenia, ako aj postupy týkajúce sa hygieny zamestnancov;
iv)
pravidlá týkajúce sa potravín pre zamestnancov v priestoroch zariadenia a zákaz držania ošípaných zamestnancami, ak je to relevantné a uplatniteľné na základe vnútroštátnych právnych predpisov dotknutého členského štátu;
v)
osobitný periodický program na zvyšovanie informovanosti zamestnancov v zariadení;
vi)
zavedenie a prípadne preskúmanie logistických opatrení s cieľom zabezpečiť riadne oddelenie rôznych epidemiologických jednotiek a zabrániť buď priamemu, alebo nepriamemu kontaktu ošípaných s vedľajšími živočíšnymi produktmi a inými jednotkami v zariadení;
vii) postupy a pokyny na presadzovanie požiadaviek biologickej bezpečnosti počas výstavby alebo opravy priestorov či budov; viii) vnútorné audity alebo sebahodnotenie na účely presadzovania opatrení biologickej bezpečnosti; ix)
posúdenie špecifických rizík biologickej bezpečnosti a postupov na uplatňovanie príslušných opatrení na zmiernenie rizika týkajúcich sa zariadení, v ktorých sa ošípané držia dočasne alebo trvalo vonku.